คือเอาอวัยวะเพศมาถูกันแต่ไม่ได้สอดใส่ แต่รู้สึกส่วนหัวของผู้ชายเข้าไปข้างในนิดนึงแต่เอาออกทันที แล้วไปล้างอวัยวะเพศแค่ส่วนนอกทันทีจะเป็นอะไรมั้ยคะ แล้วกลัวเลยกินยาคุมฉุกเฉินไป ประจำเดือนมาในวันที่ 11 แต่ในช่วงประจำเดือนที่มา มันมาแปลกๆ นี่มีผลจากยาคุมฉุกเฉินมั้ยคะ คือ มีเลือดออกตอนวันที่11 นี่ใช่ประจำเดือนใช่มั้ยคะ แต่ก็มียาวถึงวันที่ 16 แต่ช่วงวันที่14 15 16 มีออกมาแบบกระปริบกระปรอยค่ะ แบบนี้ใช่เป็นเพราะยาคุมใช่มั้ยคะ หรือ มีความเป็นไปได้ที่จะท้องมั้ยคะ
สวัสดีค่ะ หากไม่ได้มีการสอดใส่อวัยวะเพศเข้าไปในช่องคลอดเลยนั้น แทบจะไม่มีโอกาสทำให้เกิดการตั้งครรภ์ได้ โดยน้ำอสุจิที่อยู่ข้างนอก อวัยวะเพศไม่น่าจะสามารถผ่านเข้าไปผสมกับไข่จนทำให้เกิดการตั้งครรภ์ได้ แต่หากมีการสอดใส่อวัยวะเพศเข้าไปข้างในแม้เพียงเล็กน้อย ก็อาจจะเพิ่มโอกาสการตั้งครรภ์โดยยาคุมแบบฉุกเฉินนั้น เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ ดังนั้นเลือดที่ออกตามหลังการใช้ยาคุมฉุกเฉินประมาณ 1 สัปดาห์ อาจจะเป็นผลข้างเคียงจากยาได้ แต่ก็ไมควรออกติดต่อกันเกิน 7 วันค่ะ หากออกมาติดต่อกันนานกว่านี้แล้วนั้น ควรไปพบแพทย์เพื่อตรวจหาสาเหตุอื่นๆที่อาจเป็นไปได้เช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก หรือภาวะแทรกซ้อนจากการตั้งครรภ์ต่อไป แต่จริงๆแล้วหากใช้ยาคุมฉุกเฉินอย่างถูกต้องโอกาสตั้งครรภ์ก็มีได้น้อยค่ะ